CELEX: 62018CA0180
Language: el
Date: 2019-07-11 00:00:00
Title: Συνεκδικασθείσες υποθέσεις C-180/18, C-286/18 και C-287/18: Απόφαση του Δικαστηρίου (δέκατο τμήμα) της 11ης Ιουλίου 2019 [αιτήσεις του Consiglio di Stato (Ιταλία) για την έκδοση προδικαστικής αποφάσεως] — Agrenergy Srl (C-180/18 και C-286/18), Fusignano Due Srl (C-287/18) κατά Ministero dello Sviluppo Economico (Προδικαστική παραπομπή — Περιβάλλον — Οδηγία 2009/28/ΕΚ — Άρθρο 3, παράγραφος 3, στοιχείο α' — Προώθηση της χρήσεως ενέργειας από ανανεώσιμες πηγές — Παραγωγή ηλεκτρικής ενέργειας από φωτοβολταϊκές ηλιακές εγκαταστάσεις — Τροποποίηση καθεστώτος στηρίξεως — Αρχές της ασφάλειας δικαίου και της προστασίας της δικαιολογημένης εμπιστοσύνης)

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/16
            
         
      Απόφαση του Δικαστηρίου (δέκατο τμήμα) της 11ης Ιουλίου 2019 [αιτήσεις του Consiglio di Stato (Ιταλία) για την έκδοση προδικαστικής αποφάσεως] — Agrenergy Srl (C-180/18 και C-286/18), Fusignano Due Srl (C-287/18) κατά Ministero dello Sviluppo Economico
      (Συνεκδικασθείσες υποθέσεις C-180/18, C-286/18 και C-287/18) (1)
      
      (Προδικαστική παραπομπή - Περιβάλλον - Οδηγία 2009/28/ΕΚ - Άρθρο 3, παράγραφος 3, στοιχείο α' - Προώθηση της χρήσεως ενέργειας από ανανεώσιμες πηγές - Παραγωγή ηλεκτρικής ενέργειας από φωτοβολταϊκές ηλιακές εγκαταστάσεις - Τροποποίηση καθεστώτος στηρίξεως - Αρχές της ασφάλειας δικαίου και της προστασίας της δικαιολογημένης εμπιστοσύνης)
      (2019/C 305/20)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      Agrenergy Srl (C-180/18 και C-286/18), Fusignano Due Srl (C-287/18)
      
         κατά
      
      Ministero dello Sviluppo Economico
      
         Διατακτικό
      
      Με την επιφύλαξη των εξακριβώσεων που απόκειται στο αιτούν δικαστήριο να διενεργήσει λαμβάνοντας υπόψη όλα τα κρίσιμα στοιχεία, το άρθρο 3, παράγραφος 3, στοιχείο α', της οδηγίας 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ, ερμηνευόμενο υπό το πρίσμα των αρχών της ασφάλειας δικαίου και της προστασίας της δικαιολογημένης εμπιστοσύνης, έχει την έννοια ότι δεν αποκλείει εθνική ρύθμιση, όπως η επίμαχη στις κύριες δίκες, η οποία επιτρέπει σε κράτος μέλος να επιβάλει τη μείωση, ή ακόμη και την κατάργηση, των τιμών ενθαρρύνσεως για την παραγόμενη από τις φωτοβολταϊκές ηλιακές εγκαταστάσεις ενέργεια οι οποίες είχαν καθοριστεί προηγουμένως.
      
         (1)  ΕΕ C 182 της 28.5.2018.
      
         ΕΕ C 249 της 16.7.2018.